Иван Тургенев
Когато в мен забравеното име…

Превод от руски: Рада Александрова, —

chitanka.info

Когато в мен забравеното име

разбуди отклик, неочакван зов

от стихнали страдания, незрими,

от минала, загинала любов,

срамувам се, че бавно аз живея,

че всичко пази моята душа,

целувки вехти, сълзи виждам в нея

не мога с нищо да ги разруша.

Да, срам ме е. И ми е тъжно даже,

нима съм аз допущал и в съня,

че никой чувствата не ще премаже,

че себе си докрай ще съхраня?

Че аз съм прав да срина горделиво

ония детски, минали мечти

и всичко, дето свети боязливо

и като цвят в душата ми цъфти?

За оня спомен тъжно е, боли ме,

че бях готов да го осмея с глас.

Аз ще повторя блесналото име —

и в миналото ще отплувам аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.